સોલામાંથી મહેશ મકવાણા, પ્રવિણ સેનના (બન્ને રહે. ડરલ, કડી) તથા ધિરેન ઉર્ફ વેણુ અને અજય કિશન ગુપ્તા (બન્ને રહે. સોલા સિવિલ પાછળ)ને ઝેરી દારૂ પીવાના લીધે અસારવા સિવિલ ખસેડાયા હતા. જે પૈકી મહેશ અને પ્રવિણની હાલત અત્યંત ગંભીર છે. પોલીસનું કહેવું છે કે, મહેશના બ્લડ સેમ્પલમાં ૦.૦૦૦૬ અને પ્રવિણના શરીરમાંથી ૦.૦૦૦૪ પ્રમાણમાં ઈથેનોલ મળ્યું છે. જે સામાન્ય બાબત છે. જેના પરથી દારૂમાં કોઈ પ્રકારનાં કેમિકલનું મિશ્રણ નહીં હોવાનું નક્કી થઈ રહ્યું છે. તો પછી દારૂ પીધા પછી તબિયત કેમ લથડી ? તેવા એક પ્રશ્નમાં જે.સી.પી. જે.કે ભટ્ટે જણાવ્યું હતુ કે, મહેશ અને પ્રવિણે જ ચાર મિત્રોની મહેફિલમાં સૌથી વધુ દારૂ પીધો હતો. તેમને જ ગંભીર અસર થઈ છે. .